

VLADA REPUBLIKE HRVATSKE

Zagreb, 5. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Prijedlog

Na temelju članka 24. stavaka 1. i 3. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2020. godine donijela sljedeću

ODLUKU O IZMJENAMA ODLUKE

O OSNIVANJU POVJERENSTVA VLADE REPUBLIKE HRVATSKE ZA ISPUNJAVANJE OBVEZA PREMA MEĐUNARODNOJ ORGANIZACIJI RADA

I.

U Odluci o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada („Narodne novine“, br. 84/19), u točki II. stavak 1. mijenja se i glasi:

„Povjerenstvo čine članovi sljedećih tijela:

– Ministarstvo rada, mirovinskoga sustava, obitelji i socijalne politike

– Ministarstvo zdravstva

– Ministarstvo pravosuđa i uprave

– Ministarstvo unutarnjih poslova

– Ministarstvo vanjskih i europskih poslova

– Ministarstvo poljoprivrede

– Ministarstvo znanosti i obrazovanja

– Ministarstvo mora, prometa i infrastrukture

– Ministarstvo gospodarstva i održivog razvoja

– Ured za ravnopravnost spolova

– Ured za ljudska prava i prava nacionalnih manjina

– Državni inspektorat i

– Državni zavod za statistiku.“

II.

U cijelom tekstu Odluke o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada („Narodne novine“, br. 84/19) riječi: „Ministarstvo rada i mirovinskoga sustava“ zamjenjuju se riječima: „Ministarstvo rada, mirovinskoga sustava, obitelji i socijalne politike“, u odgovarajućem padežu.

III.

Zadužuje se Ministarstvo rada, mirovinskoga sustava, obitelji i socijalne politike da o donošenju ove Odluke izvijesti članove Povjerenstva iz točke I. ove Odluke.

IV.

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb, \_\_\_\_\_\_ 2020. godine.

PREDSJEDNIK

mr. sc. Andrej Plenković

**Obrazloženje**

S ciljem što kvalitetnijeg ispunjavanja svih obveza, na 177. sjednici Vlade Republike Hrvatske održanoj 5. rujna 2019. godine usvojena je Odluka o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada, a objavljena je u „Narodnim novinama“ br. 84/19, od 6. rujna 2019. godine.

Međunarodna organizacija rada (u daljnjem tekstu: MOR) specijalizirana je agencija Ujedinjenih naroda, osnovana na Mirovnoj konferenciji u Versaillesu 1919. godine sa zadaćom podupiranja država u kreiranju radno pravnog zakonodavstva i drugih propisa kojima bi se osigurali humani uvjeti života i rada radnika. Republika Hrvatska članica je Međunarodne organizacije rada od svog osamostaljenja 30. lipnja 1992. godine, a notifikacijom o sukcesiji stranka je niza konvencija, protokola i preporuka.

Ministarstvo rada, mirovinskoga sustava, obitelji i socijalne politike tijelo je za vezu s MOR-om, zaduženo za koordinaciju i komunikaciju sa svim ostalim tijelima nadležnim za pojedine konvencije, protokole i preporuke, kao i za objedinjavanje izvješća i njihove dostave MOR-u.

U srpnju 2020. godine imenovana je nova Vlada Republike Hrvatske te je donesen novi Zakon o ustrojstvu i djelokrugu tijela državne uprave („Narodne novine“, br. 85/20).

Slijedom navedenoga, potrebno je prilagoditi Odluku o osnivanju povjerenstva Vlade Republike Hrvatske za ispunjavanje obveza prema međunarodnoj organizaciji rada s navedenim Zakonom.

Također, u dosadašnjem radu Povjerenstva uočena je potreba da se u rad Povjerenstva uključi i Ured za ljudska prava i prava nacionalnih manjina.